«Real» yozda tarkibni yangilashni rejalashtirmoqda, deb yozadi Okdiario. Madrid klubi bir qancha futbolchilarning xizmatidan voz kechmoqchi. Xususan, darvozabon Keylor Navas, himoyachilar Marselo va Xesus Valexo, yarimhimoyachilar Garet Beyl, Daniel Sebalos va Isko, hujumchi Lukas Vaskes klubni tark etishi mumkin. Ayni paytda «Real» peshqadam «Barselona»dan 10 ochko ortda qolib, Primerada 3-o‘rinni egallab turibdi. Jamoa Ispaniya Kubogi va Chempionlar Ligasidagi ishtirokini davom ettirmoqda.